NORAKSTS

|  |  |
| --- | --- |
| 21.12.2023. | Nr.13/19 |

###### ZEMES VIENĪBAS AR KADASTRA APZĪMĒJUMU 0900 017 0290

###### SKUJU IELĀ 4, JELGAVĀ, DOMĀJAMO DAĻU PIRKŠANA

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Jelgavas valstspilsētas pašvaldībā 2023. gada 26. oktobrī saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes Paziņojums Nr.19410/108/2023-NOS par atsavināšanas tiesības izmantošanu Skuju ielā 4, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Skuju ielā 4, Jelgavā, pieder dzīvokļa īpašums Nr.1, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr.5635-1. Dzīvojamā māja izvietojas uz fiziskai personai piederošas zemes. Valsts zemes dienests 1999. gada 11. oktobrī apstiprinājis zemes robežu plānu ēku (būvju) īpašumam Skuju iela 4, Jelgavā (kadastra numurs 0900 517 0290) saskaņā ar Jelgavas domes Zemes komisijas 1999. gada 15. jūlija lēmumu Nr.14/6-12 “Atzinums par zemes īpašuma un zemes lietošanas tiesībām”.

Pamatojoties uz Jelgavas valstspilsētas pašvaldības Zemes lietu komisijas 2023. gada 12. aprīļa lēmumu Nr.4/23 “Par dzīvojamai mājai Skuju ielā 4, Jelgavā, funkcionāli nepieciešamā zemes gabala noteikšanu” daudzdzīvokļu dzīvojamai mājai Skuju ielā 4, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta 2023. gada 28. augusta Paziņojumā Nr.2-16-V/4 par atsavināmo zemi un atsavināšanu cenu noteikta atsavināmās zemes Skuju ielā 4, Jelgavā, cena. Jelgavas valstspilsētas pašvaldībai piederošajam dzīvokļa īpašumam Skuju ielā 4-1, Jelgavā, proporcionāli piekrītošajām zemes vienības (kadastra apzīmējums 0900 017 0290) 681/1122 domājamām daļām atsavināšanas cena noteikta 1647,27 *euro* (viens tūkstotis seši simti četrdesmit septiņi *euro* un27 centi) apmērā.

Saskaņā ar 2023. gada 26. oktobra aktu Nr.168/108/2023-AKT par kopsapulces balsojumu par atsavināšanas tiesību izmantošanu dzīvokļu īpašnieki ir izteikuši vēlmi atsavināt zemi Skuju ielā 4, Jelgavā.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Sniedzes Upītes depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 681/1122 domājamās daļas no zemes vienības Skuju ielā 4, Jelgavā, ar kadastra apzīmējumu 0900 017 0290 par atsavināšanas cenu 1647,27 *euro* (viens tūkstotis seši simti četrdesmit septiņi *euro* un27 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar 2023. gada 28. augusta Paziņojumu Nr.2-16-V/4 par atsavināmo zemi un atsavināšanas cenu, pārskaitīt 1647,27 *euro* (viens tūkstotis seši simti četrdesmit septiņi *euro* un27 centi) zvērinātas tiesu izpildītājas Sniedzes Upītes depozīta kontā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī